
Limburgs 


in Wikipedia, die vrye ensiklopedie 


Limburgs is 'n Wes-Germaanse taalvariëteit wat in die 
Nederlandse en Belgiese provinsies Limburg gepraat 
word en 'n bietjie in die provinsies Noord-Brabant en 
Luik. Ook oor die grens met Duitsland in die deelstaat 
Noordryn-Wesfale word dialekte gepraat wat by Limburgs 
hoort. Sommige mense beskou Limburgs as 'n taal, maar 
vir andere is dit 'n dialek. Die Limburgse variëteite, veral 
in die suidelike dele van Limburg, wyk sterk van 
Nederlands af, selfs sterker as Afrikaans. 

Kenmerke 


Limburgs, 'n streektaal, bestaan uit 'n groep van honderde 
dialekte, wat onderling baie groot verskille toon. Daarom 
beskik nie al hierdie dialekte oor die kenmerke wat 
hiernaas beskryf word nie. 

Vele dialekte van Limburgs (en van Ripuaries) beskik oor 
'n toonaksent, naamlik twee verskillende aksente wat in 
beklemtoonde lettergrepe gebesig word. Die verskil 
tussen hierdie twee aksente word gebruik vir 
onderskeiding van beide verskillende grammatiese vorme 
van 'n enkele lekseem (stel verwante verbuigings), en 
minimale toon-pare onderling. Met spesifieke verwysing 
na Limburgs, staan hierdie twee aksente tradisioneel 
bekend as stoottoon ( sjtoettoen ) en sleeptoon ( sjleiptoen ). 
Die sleeptoon is leksikaal, maar die stoottoon nié. 
Byvoorbeeld beteken [dalxM] daa~g met 'n sleeptoon "'n 
dag" in Limburgs, terwyl in vele Limburgse dialekte 
[dalxf] daa\g met 'n stoottoon die meervoudsvorm 
verteenwoordig, naamlik "dae". (Daarbenewens kan 
[da: x] ook geartikuleer word in 'n neutrale toon as 'n 
derde opsie, in welke geval dit "wees goed" beteken.) 


Limburgs 

Limburgs 

Gepraat in: | België 

Duitsland 

Nederland 

Gebied: Wes-Europa 


Totale sprekers: 1 600 000 


Taalfamilie: Indo-Europees 

Germaans 
Wes-Germaanse 
Maas-Ryns 

Limburgs 


Amptelike status 

Amptelike taal Limburg, België 

in: Limburg, Nederland 

Gereguleer Veldeke Limburg, Raod 

deur: veur 't Limburgs 

Taalkodes 


ISO 639-1: li 

ISO 639-2: lim 

ISO 639-3: lim (http://www.sil.Org/i 

so639-3/documentation.as 
p?id=lim) 



Nota: Hierdie bladsy kan IFAfonetiese simbole in 
































Eersgenoemde verskil is grammatikaal, maar nie leksikaal Unicode bevat. 
nie. 'n Voorbeeld van 'n leksikale verskil veroorsaak deur 
sleeptoon is die woord [bi: N ] bie\ wat geartikuleer word met 'n stoottoon en "by" (insek) beteken, wat 'n 
tonale minimale paar met [bi:M] bie~ vorm, wat met 'n sleeptoon geartikuleer word en "by" (posisie) 
beteken. 


Gebruik 


In Limburg word Limburgs gepraat, maar die algemeen aanvaarde kultuurtaal (skryftaal) is Nederlands. Daar 
is wel diegene wat dit jammer sal vind as Limburgs sou uitsterf, sodat Limburgs in stand gehou word deur 
ook in Limburgs te skryf. Limburgs is egter nie gestandaardiseer nie en daar bestaan ook geen 
eenstemmigheid oor die spelling van Limburgs nie. 

Daar word wel informele pogings aangewend om Limburgs te standaardiseer, byvoorbeeld deur die 
vereniging Veldeke, wat 'n tydskrif uitgee waarin Limburgse gedigte en ander tekste gepubliseer word. 

Voorbeelde 


Die volgende sinsnedes: Ek praat tuis daagliks Limburgs. Hierdie taal moet deur ons toesien behou word, 
deur dit regdeur Limburg te gebruik. Doen jy ook mee?, word hier telkens in Limburgse dialekte weergegee: 


■ eie dialek van Maastricht: lech praot toes 
edersdaags Limburgs. Dees taol mote v'r zien 
te behawwe door ze euveral in Limburg te 
gebruke. Deis diech ouch mêt? 

■ dialect van Vaals: lesj moel/kal heem jiddere 
daag plat. Dees sjpraorch mosse vier zieë tse 
behalte dursj 'r uweral i Limburg tse 
jebroeeche. Dees se óch miet? 

■ van Valkenburg: lech kal thoes ederen daag 
Limburgs. Dees taal moete v'r zeen te behoute 
door ze euveral in Limburg te gebruke. Deis 
doe ouch mët? 

■ van Roermond: lch kal heim edere daag 
Limburgs. Dees taal mót v'r zeen te behaoje 
door ze euveral in Limburg te gebroeke. Duisse 
ouch mit? 

■ van Venlo: Ik praot thoes ederen daag 
Limburgs. Dees taal mótte we zeen te behalde 
door ze euveral in Limburg te gebroeke. Duis 
dich ouk mei? 

■ van Weert: lch kal thoes ederen dag Limburgs. 
Dees taal mótte v'r zeen te behawwe door ze 
euveral in Limburg te gebroeke. Deis doe ouch 
mit? 

■ van Hasselt: lech klap tóes idderen dag 
Limburgs. Dees taal mutte vie zien te behage 
doeër ze ëvveral in Limburg te gebróóke. Dou 
dzjie euch bë? 

■ van Montfort: lch kal heim ederen daag plat. 
Dees taal mótte v'r zeen te behaje door 't 



Die Limburgs-Ripuariese tonaliteit in rooi 
aangedui 

Hierdie kaart toon die verspreidingsgebied van wat 
linguisties die hoofkenmerk van Limburgs is, 
naamlik die betekenis-draende verskil in 
toonhoogte. Omdat Limburgs hierdie besondere 
eienskap deel met die aangrensende en veel 
groter Ripuariese taalgebied, maak hierdie 
verspreiding dit duidelik dat Limburgs geen 
afsonderlike taal is nie, maar 'n uitloper van 
Ripuaries-Frankies. Afgesien van hierdie 
hoofkenmerk besit die meerderheid Limburgse 
dialekte wel 'n Nederfrankiese karakter. 










euveral in Llmburg te broeke. Duis se-n ouch mit? 

■ van Geieen: lch kal thoes jedere daag Limburgs. Deze taol motte veer zeen te behouwen door 
ze euveral in Limburg te gebruuke. Deis te auch mit? 

■ van Thorn: "lch kal thoes ederen daag Limburgs. Dees taal mótte wae zeen te behaoje door 'm 
uueveral in Limburg te gebroeke. Duis se ouch mêt?" 


Eksterne skakels 


■ Wikiwoordeboek het 'n inskrywing vir Limburgs. 

Indo-Europese tale: Kentum-tale : Germaanse taje 
Noord-Germaanse tale : 

Deens | Faroëes | Noors (Bokmái, Nynorsk) | Sweeds | Yslands 

Wes-Germaanse tale : 

Afrikaans | Duits | Engels | Fries (Noord-Fries, Oos-Fries/Saterfries, Wes-Fries) | Jiddisj | Limburgs | Luxemburgs | 
Nederduits | Nederlands (Oos-viaams , wes-viaams) | Nedersak sies ( Wes-veiuws) | Skots 

Oos-Germaans e tale : 

Boergondies (t) | Goties (t) | Vandaals (t) 


v ■ t ■ e (https://af.wikipedia.Org/w/index. php7'^B=BjdifelwanTl)l0jtsêaríliiitsland&action=edit) 

Amptelike taal Duits 

Deens ■ Fries (Noord-Fries ■ Saterfries) ■ Nederduits ■ Romani ■ Sorbies 
Streeks -/ (Opper ■ Neder) 

minderheidstale Alemannies ■ Beiers ■ Duitse gebaretaal • Limburgs ■ Maas-Rynlands ■ 

Onerken - a - - 1 - 

Luxemburgs ■ Ripuaries 


Normdata GND: 4167671-3 (https://d-nb.info/gnd/4167671-3) 


Ontsluit van "https://af.wikipedia.Org/w/index. php?title=Limburgs&oldid=1948972" 


Die bladsy is laas op 3 Maart 2019 om 17:14 bygewerk. 

Die teks is beskikbaar onder die lisensie Creative Commons Erkenning-lnsgelyks DeeL Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 















































